PolyAgent/wiki_georgian_en_parallel_20231101 huggingface dataset:
შალვა ვარდიძე

შალვა ვარდიძე (დ. 1885, არალი, ახალციხის მაზრა) — ქართველი მეცნიერი, მთარგმნელი, მწერალი.
დაიბადა XIX საუკუნის ბოლოს. თავდაპირველად მოღვაწეობდა პეტრე ხარისჭირაშვილის მიერ სტამბოლში დაარსებულ(XIX საუკუნის 60-იანი წლები) ქართველ კათოლიკეთა მონასტერში. თანამშრომლობდა ევროპაში არსებულ "საქართველოს დამოუკიდებლობის ეროვნულ კომიტეტთან", ხოლო 20-იანი წლებიდან პარიზში დაარსებულ "თეთრი გიორგის" ორგანიზაციასთან. 1921 წლიდან დიდ დახმარებას უწევდა ქართულ ემიგრაციას სტამბოლში. II მსოფლიო ომის (1939-1945) დროს თურქემბა შეიპყრეს და გაასახლეს. შემდეგ მოღვაწეობდა ბეირუთში, სან-ჟოზეფის უნივერსიტეტში, სადაც არაბულ ენაზე გამოსცა 2 ბროშურა საქართველოს შესახებ. ფრანგულიდან ქართულად თარგმნა და სტამბოლში გამოსცა ევგენი დალეჯიო დ'ალესიოს წიგნი "ქართველები კონსტანტინეოპოლში" და რ. ჟანენის წიგნი "ქართველები იერუსალიმში" (ორივე 1921 წელს). მისი შრომები სისტემატურად იბეჭდებოდა უცხოურ ჟურნალ-გაზეთებში. გარდა სამეცნიერო ნაშრომებისა მას ეკუთვნის პატრიოტული ხასიათის ლექსები "ჩემი ლოცვა" (1950), "წმინდა ნინოს" (1951). სასულიერო და პოლიტიკური მოღვაწე. გარდაიცვალა ქალაქ ბეირუთში (ლიბანი) XX საუკუნის 50-იან წლებში.
ლიტერატურა
რესურსები ინტერნეტში
დაბადებული 1885
ქართველი მთარგმნელები
ქართველი მწერლები
ბადღისის პროვინცია

ბადღისის პროვინცია (Bādġīs) — პროვინცია ჩრდილო-დასავლეთ ავღანეთში. ფართობი — 20 591 კმ². მოსახლეობა — 522 100 ადამიანი (2007). დედაქალაქი — ქალა-ი-ნაუ. ადმინისტრაციულად იყოფა 7 რაიონად. სამხრეთიდან ესაზღვრება ჰერათის პროვინცია, ჩრდილო-აღმოსავლეთიდან ფარიაბის პროვინცია, ხოლო აღმოსავლეთიდან ღურის პროვინცია.
სახელწოდება მომდინარეობს სპარსული სიტყვიდან „ბადღეზ“, რაც ნიშნავს „ადგილს სადაც წარმოიქმნება ქარი“. პროვინცია დაარსდა 1964 წელს. ადგილობრივი ტაჯიკური მოსახლეობა არ თანაუგრძნობდა თალიბებს და 2001 წელს მარტივად მოექცა ჩრდილოეთის ალიანსის მმართველობის ქვეშ.
იხილეთ აგრეთვე
ავღანეთის პროვინციები
რესურსები ინტერნეტში
Map of Badghis Province (PDF)
Badghis Province Overview - Slides (University of Montana)
სქოლიო
ავღანეთის პროვინციები
ოპერაცია იმედის მთა III

ოპერაცია იმედის მთა III — 1988 წელს ამერიკელების მიერ ჩატარებული საიდუმლო ოპერაცია ჩამოვარდნილი და მიტოვებული ლიბიური მი-25-ის ხელში ჩაგდების მიზნით, რომელიც ჩადში, უადი-დუმის რაიონში იდგა. თვითმფრინავი ჩამოვარდა და მიტოვებული იყო ლიბიასა და ჩადს შორის კონფლიქტის დროს. 1988 წელს 160-ე სპეციალური ოპერაციების საავიაციო პოლკის ორმა ამერიკულმა MH-47 Chinook-მა ღამით თითქმის 500 მილი (800 კმ) ფრენის შემდეგ მიაღწია ობიექტამდე. მისია ჩადის მთავრობის თანხმობით მთლიანად ქვეყნის ფარგლებში ჩატარდა.
წინაპირობა
კონფლიქტის დროს ჩადის ხელისუფლება აფრიკის ქვეყნებისა და საფრანგეთის მხარდაჭერით ცდილობდა შებრძოლებოდა პარტიზანულ ჯარებს, რომლებსაც მხარს უჭერდა ლიბია. ამ ბრძოლების დროს ლიბიელები პრაქტიკულად შეიჭრნენ ჩადში. კონტიგენტი შეიარაღებული იყო საბჭოთა წარმოების აღჭურვილობით და მათ შორის მი-25 შვეულმფრენებითაც.
1987 წელს საომარი მოქმედებების დასრულების შემდეგ ლიბიის ჯარები ჩადიდან გავიდნენ და დატოვეს უზარმაზარი რაოდენობის სამხედრო ტექნიკა, უმეტესწილად მსუბუქი დაზიანებით. ჩადის ხელისუფლებას ჯერ არ გააჩნდა საკმარისი ძალები დაბრუნებული ტერიტორიის სრული კონტროლისთვის და შესაბამისად აქ დატოვებული ტექნიკაც ბედის ანაბარად მიატოვეს. სწორედ ამ დროს ამერიკულმა დაზვერვამ უადი-დუმის მახლობლად ძველ, უმოქმედო სამხედრო აეროდრომზე იპოვა მიტოვებული მი-25.
ოპერაცია
ოპერაცია 1988 წლის 10 ივნისს დაიწყო. ორმა MH-47 Chinook-მა, რომლებსაც 800 კილომეტრის ფრენა მოუწიათ, მიუხედავად ძლიერი ქვიშის ქარიშხალისა უვნებლად მიაღწიეს უაიდი-დუმის აეროდრომამდე და წარმატებით განახორციელეს ვერტმფრენის ტრანსპორტირება. ოპერაციის დაწყებიდან 67 საათის შემდეგ ვერტმფრენი ჩატვირთეს თვითმფრინავში, რომელიც ამერიკის შეერთებული შტატებში გაფრინდა.
რესურსები ინტერნეტში
Operation Mount Hope III, Africa, 1988
That time Army Night Stalkers stole an advanced Russian helicopter
სქოლიო
ჩადის ისტორია
ბოგომილობა

ბოგომილობა — ანტიფეოდალური მწვალებლური მოძრაობა ბალკანეთის ნახევარკუნძულზე. აღმოცენდა X საუკუნის დასაწყისში, როგორც ფიქრობენ, მაკედონიის ტერიტორიაზე პავლიკიანელთა (იხ. პავლიკიანობა) გავლენით. მკვლევართა დიდი ნაწილის აზრით, ბოგომილები ეწოდათ სექტის ნახევრად ლეგენდარული დამაარსებლის ხუცეს ბოგომილის სახელის მიხედვით. ბოგომილობა გამოხატავდა ფეოდალურ დამოკიდებულებაში მყოფი გლეხების ინტერესებს, გმობდა სიმდიდრეს, ფეოდალურ ექსპლუატაციასა და სახელმწიფო ხელისუფლებას, უარყოფდა აღმოსავლეთის ქრისტიანულ ეკლესიას, საეკლესიო იერარქიას, ტაძრებს, საეკლესიო საიდუმლოებებს და წეს-ჩვეულებებს; არ ცნობდა ძველ აღთქმას, ჯვრის ტაყვანისცემას, წმინდანებს, წმინდა ნაწილებს. ბოგომილობას საფუძვლად ედო დუალისტური მანიქეისტური (იხ. მანიქეიზმი) რელიგიური ფილოსოფიური მოძღვრება სამყაროს ორსაწყისიანობის შესახებ. მიწიერ სამყაროს და ადამიანის სხეულს იგი ეშმაკის შექმნილად აცხადებდა, ზეციურ სამყაროს და ადამიანის სულს კი — კეთილი საწყისის გამოვლენად. X საუკუნიდან ბოგომილები ბულგარეთში დამკვიდრდნენ, საიდანაც XI–XII საუკუნეებში ბოგომილობა ბიზანტიაში გავრცელდა, ხოლო XII–XIII საუკუნეებში — სერბიასა და ბოსნიაში. ბულგარელი ბოგომილები მონაწილეობდნენ ბულგარელი ხალხის ანტიბიზანტიურ აჯანყებებში (1040, 1072), მხარს უჭერდნენ მეფე კალოიანის (1197–1207) ბრძოლას ბიზანტიის წინააღმდეგ. ეკლესია და სახელმწიფო ებრძოდა ბოგომილობას. ბიზანტიის იმპერატორმა ალექსი I კომნენოსმა ბოგომილები იძულებით მოაქცია „ჭეშმარიტ სარწმუნოებაზე“, მათი ბელადი ვასილი კი კოცონზე დაწვეს. ამ პოლიტიკას აგრძელებდა მანუელ I-იც. ბოგომილობას ებრძოდნენ სერბიაში სტეფანე ნემანია, ბულგარეთში — ბორილი. როგორც რელიგიური მიმდინარეობა, იგი XVII საუკუნემდე არსებობდა. შემორჩენილია ბოგომილთა მიერ შექმნილი მდიდარი აპოკრიფული ლიტერატურა. ბოგომილობამ გავლენა მოახდინა პატარენების, კათარების, ალბიგოელების მწვალებლობის ჩამოყალიბებაზე.
ლიტერატურა
Ангелов Д., Богомилство в Болгарии, пер. с болг., М., 1954.
გნოსტიციზმი
მწვალებლობა
სანდრო დე ამერიკა

სანდრო დე ამერიკა
რობერტო სანჩეს-ოკამპო სასცენო სახელი სანდრო დე ამერიკა (დ. 19 აგვისტო, 1945 — გ. 4 იანვარი, 2010) — ბოშური წარმომავლობის არგენტინელი მომღერალი და მსახიობი. მიჩნევა ერთ-ერთ პირველ ლათინო ამერიკელად, რომელიც როკს ესპანურ ენაზე მღეროდა. მან გამოუშვა 52 ოფიციალური ჩანაწერი და გაყიდა 50-75 მილიონამდე ეგზემპლარი. მისი ყველაზე ცნობილი სიმღერებია: Dame fuego, Rosa, Rosa, Quiero llenarme de ti, Penumbras, Porque yo te amo, Así, Mi amigo el Puma, Tengo, Trigal და Una muchacha y una guitarra. მისი ყველაზე ცნობილი სიმღერაა Rosa, Rosa, რომლის 2 მილიონი ჩანაწერია გაყიდული. MTV-სა და როლინგ სტოუნის მიხედვით მისი ჰიტი Tengo 100 საუკეთესო არგენტინულ როკ სიმღერაში XV ადგილზე დაასახელეს.
სანდრო იყო პირველი ლათინო ამერიკელი, რომელმაც მედისონ-სკვერ-გარდენში იმღერა. 2005 წელს სანდრო დააჯილდოვეს ლათინური გრემით.
ჯანმრთელობა და გარდაცვალება
2009 წლის 20 ნოემბერს სანდროს მენდოზაში გაუკეთეს გულის და ფილტვის ტრანსპლანტაცია. ოპერაციამ წარმატებით ჩიარა, 5 დღის შემდეგ მისმა ექიმმა განაცხადა, რომ სანდრო რესპირატორის გარეშე დამოუკიდებლად სუნთქავდა. 2010 წლის 4 იანვარს, ოპერაციიდან 45 დღის შემდეგ საავადმყოფოში გარდაიცვალა.
დისკოგრაფია
Sandro y los de Fuego (1965)
Al calor de Sandro y los de Fuego (1965)
El sorprendente mundo de Sandro (1966)
Alma y fuego (1966)
Beat Latino (1967)
Quiero llenarme de ti (Vibración y ritmo) (1968)
Una muchacha y una guitarra (1968)
La magia de Sandro (1969)
Sandro de América (1969)
Sandro (1969)
Muchacho (1970)
Sandro en New York (1970)
Sandro espectacular (1971)
Te espero... Sandro (1972)
Sandro Después de 10 años (1973)
Sandro siempre Sandro (1974)
Tú me enloqueces (1975)
Sandro live in Puerto Rico(1975)
Sandro (1976)
Sandro un ídolo (1977)
Querer como Dios manda (1978)
Sandro (1979)
Sandro (1981)
Fue sin querer (1982)
Vengo a ocupar mi lugar (1984)
Sandro (1986)
Sandro del '88 (1988)
Volviendo a casa (1990)
Con gusto a mujer (1992)
Clásico (1994)
Historia viva (1996)
Para mamá (2001)
Mi vida, mi música (2003)
Amor gitano (2004)
Secretamente palabras de amor (Para escuchar en penumbras) (2006)
Sandro Hits (2009)
ფილმოგრაფია
Convención de Vagabundos (1965)
Tacuara y Chamarro, Pichones de Hombre (1967)
Quiero Llenarme De Ti (1969)
La Vida Continúa (1969)
Gitano (1970)
Muchacho (1970)
Siempre Te Amaré (1971)
Embrujo De Amor (1971)
Destino De Un Capricho (1972)
El Deseo de vivir (1973)
Operación Rosa Rosa (1974)
Tú Me Enloqueces (1976)
Disfraz de Demonio (1977)
Subí Que Te Llevo (1980)
Fue sin querer (1980)
რესურსები ინტერნეტში
International José Guillermo Carrillo Foundation
Site dedicated to Sandro
News, discography, letters, photos
News, Sandro de America en Franca Recuperación
Sandro, su historia de vida
სქოლიო
ესპანელი არგენტინელები
არგენტინელი მუსიკოსები
დაბადებული 19 აგვისტო
დაბადებული 1945
გარდაცვლილი 4 იანვარი
გარდაცვლილი 2010
Play with Fire (როლინგ სტოუნზის სიმღერა)

Play with Fire (როლინგ სტოუნზის სიმღერა)
Play with Fire — ინგლისური როკ-ჯგუფ როლინგ სტოუნზის სიმღერა. იგი სინგლზე The Last Time 1965 წელს გამოიცა. შეტანილია ალბომებში Big Hits (High Tide and Green Grass) (1966), Hot Rocks (1971) და Singles Collection: The London Years.
რესურსები ინტერნეტში
ჯგუფის ოფიციალური საიტი
ჯგუფის დისკოგრაფია საიტზე Discogs
როლინგ სტოუნზის სიმღერები
1965 წლის სიმღერები
გუგუჩია

გუგუჩია
საკუთარი სახელი გუგუჩია შეიძლება აღნიშნავდეს ერთ-ერთს ჩამოთვლილთაგან:
ალექსანდრე გუგუჩია — საბჭოთა გენერალ-მაიორი
ზურაბ გუგუჩია — ქართველი ფიზიკოსი
ლუკა გუგუჩია — ქართველი ფეხბურთელი
ქართული გვარები
გერმანე (კათოლიკოს-პატრიარქი)

გერმანე (კათოლიკოს-პატრიარქი)
გერმანე — აღმოსავლეთ საქართველოს კათოლიკოს-პატრიარქი დაახლოებით 1535-1546 წლებში.
გერმანე კათოლიკოსად ლუარსაბ I-ს დაუდგენია. 1546 წლის საბუთის თანახმად, გერმანე კათოლიკოსს ლუარსაბ მეფესთან ერთად აღუწერია სვეტიცხოვლის განძი და ქონება.
იხილეთ აგრეთვე
საქართველოს მართლმადიდებელი ეკლესიის მეთაურები
ლიტერატურა
აღმოსავლეთ საქართველოს კათოლიკოსები
გუჯარი

გუჯარი — უმეტესად მეფისაგან ნაბოძები საბუთის ზოგადი სახელწოდება, რომელიც ქართულ დიპლომატიკაში საუკუნიდან შემოვიდა. XVIII საუკუნეში გუჯარი და სიგელი ერთ ტერმინად — სიგელ-გუჯრად გაერთიანდა.
ლიტერატურა
დიპლომატია
ძველი ქართული სამართალი
ვარზეა-დუ-პოსუ

ვარზეა-დუ-პოსუ — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალური მეზორეგიონს.
2010 წლის მონაცემებით, მოსახლეობა 8 664 ადამიანს შეადგენდა. ფართობი 220.414 კმ²-ია. მოსახლეობის სიმჭიდროვე 39.31 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ვანაძეები (ხულოს მუნიციპალიტეტი)

ვანაძეები (ხულოს მუნიციპალიტეტი)
ვანაძეები — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში, ღორჯომის თემში. მდებარეობს მესხეთის ქედის სამხრეთ კალთაზე, მდინარე ღორჯომისწყლის ხეობაში, ზღვის დონიდან 1200 მ., ხულოდან 15 კმ., მეკეიძეებიდან 1 კმ. საბჭოთა დროს სოფელში განვითარებული იყო მეთამბაქოეობა. სოფელში დგას XIII საუკუნის ეკლესიის ნანგრევები.
დემოგრაფია
2014 წლის აღწერის მონაცემებით სოფელში ცხოვრობს 196 ადამიანი.
იხილეთ აგრეთვე
ვანაძეების ნაეკლესიარი
ლიტერატურა
სქოლიო
ხულოს მუნიციპალიტეტის სოფლები
ნატალივკა (ზელენი-პიდის თემი)

ნატალივკა (ზელენი-პიდის თემი)
ნატალივკა — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 381 კაცს შეადგენდა.
რესურსები ინტერნეტში
სოფლის ამინდი
კახოვკის რაიონის სოფლები
Mairi, Bahia

Mairi, Bahia
Mairi is a municipality in the state of Bahia in the North-East region of Brazil.
See also
List of municipalities in Bahia
References
Municipalities in Bahia
გარჩა

გარჩა — სოფელი აზერბაიჯანში, მთიანი შირვანის რეგიონის ისმაილის რაიონში.
რესურსები ინტერნეტში
ისმაილის რაიონის სოფლები
სელიალანდსფოსი

სელიალანდსფოსი — ჩანჩქერი ისლანდიაში, მდინარე სელიალანდსაზე. საერთო სიმაღლე 60 მ. მდებარეობს წრიული გზის 1 მარშრუტის გადაკვეთაზე, სელფოსს, ჰვოლსვედლიურსა და სკოუგარს შორის. აქვეა ჩანჩქერი სკოუგაფოსი. შესაძლებელია ჩანჩქერის ირგვლივ ფეხით სეირნობა. სიახლოვესაა მცირე ბანაკი.
გალერეა
რესურსები ინტერნეტში
სელიალანდსფოსის პანორამული ვირტუალური ტური
ისლანდიის ჩანჩქერები
ქემინის რაიონი

ქემინის რაიონი — რაიონი ყირგიზეთში. შედის ჩუის ოლქის შემადგენლობაში. ადმინისტრაციული ცენტრია ქალაქი ქემინი.
მოსახლეობა
2009 წლის აღწერის მიხედვით, ეროვნული შემადგენლობა ქემინის რაიონში შემდეგნაირი იყო:
სქოლიო
ჩუის ოლქის რაიონები
ყირგიზეთის რაიონები
ჯაბიძე

ჯაბიძე
საკუთარი სახელი ჯაბიძე შეიძლება აღნიშნავდეს ერთ-ერთ შემდეგ პიროვნებას:
დავით ჯაბიძე — ქართველი ისტორიკოსი და სამხედრო პირი, საბჭოთა კავშირის გმირი
სოსო ჯაბიძე — ქართველი სპორტსმენი (ბერძნულ-რომაული ჭიდაობა)
ქართული გვარები
იუნესკოს მსოფლიო მემკვიდრეობის ძეგლები ბელარუსში

იუნესკოს მსოფლიო მემკვიდრეობის ძეგლები ბელარუსში
2015 წლის მონაცემებით ბელარუსში იუნესკოს მსოფლიო მემკვიდრეობის 4 ძეგლია, რაც ძეგლების საერთო რაოდენობის 0,4 %-ს შეადგენს. 3 ძეგლი სიაში შეტანილია კულტურული, ხოლო ერთი ბუნებრივი კრიტერიუმების მიხედვით, ამასთანავე ეს ობიექტი წარმოადგენს ბუნების საოცრებას, ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა (კრიტერიუმი vii). გარდა ამისა 2015 წლის მონაცემებით იუნესკოს საცდელ სიაში კანდიდატად წარდგენილია 10 ობიექტი. სსრკ-მ, რომლის შემადგენლობაშიც შედიოდა ბელორუსიის სსრ, იუნესკოს მსოფლიო მემკვიდრეობის კონვენციის რატიფიცირება მოახდინა 1988 წლის 12 ოქტომბერს. ბელარუსის ტერიტორიიდან იუნესკომ მსოფლიო მემკვიდრეობის სიაში პირველად შეიყვანა ბელოვეჟის ტევრი 1992 წელს.
სტატისტიკა
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.
ობიექტების გეოგრაფიული მდებარეობა
რესურსები ინტერნეტში
იუნესკოს მსოფლიო კულტურული მემკვიდრეობის ძეგლები ბელარუსში
სქოლიო
ბელარუსი
მსოფლიო მემკვიდრეობის ძეგლები ბელარუსში
ბელარუსი
Lake Poso

Lake Poso is a lake in Central Sulawesi, Indonesia, and the third-deepest lake in Indonesia.
The town of Pendolo is situated at the southern end of the lake, the town of Tentena is located at the northern end, while a number of smaller villages dot the shoreline. The lake drains into the Poso River at Tentena, which flows into the Molucca Sea at the town of Poso.
Ecology
The lake contains various fish, including the eel Anguilla marmorata which migrates between the lake and the sea, and 11 fish species that are endemic to the lake, notably buntingi ricefish (Adrianichthys, Oryzias nebulosus, O. nigrimas and O. orthognathus), gobies (Mugilogobius amadi and M. sarasinorum), and the halfbeak Nomorhamphus celebensis. These endemics are all highly threatened; in some cases possibly already extinct. One of the reasons for the drastic decline of the native fish are introduced, non-native species, particularly Mozambique tilapia and common carp.
There is also a large number of endemic Tylomelania freshwater snails in the lake, as well as 11 endemic Caridina shrimps and Parathelphusid crabs (genera Migmathelphusa, Parathelphusa and Sundathelphusa).
A park containing wild orchids is located near the village Bancea on the lake. As well the forests surrounding the lake still provide rare sightings of the anoa (dwarf buffalo) and the babirusa (literally, pigdeer), a ruminant pig. These two endangered species are among a number of wildlife species found only on the island of Sulawesi.
See also
List of lakes of Indonesia
References
Poso
Landforms of Central Sulawesi
Freshwater ecoregions
Poso basin
ზაზა აბზიანიძე

ზაზა აბზიანიძე
ზაზა გიორგის ძე აბზიანიძე (დ. 30 ოქტომბერი, 1940, თბილისი) — ქართველი კრიტიკოსი, ლიტერატურათმცოდნე. ფილოლოგიის მეცნიერებათა დოქტორი (1993), პროფესორი (1994). საქართველოს მწერალთა კავშირის წევრი (1976). გიორგი აბზიანიძის შვილი.
ბიოგრაფია
1963 წელს დაამთავრა თსუ-ს ფილოლოგიური ფაკულტეტი. 1966-1987 წლებში რუსთაველის სახელობის ქართული ლიტერატურის ინსტიტუტის მეცნიერ თანამშრომელია, მუშაობდა აგრეთვე კოტე მარჯანიშვილის სახელობის დრამატული თეატრის სალიტერატურო ნაწილის გამგედ. 1987 წლიდან საქართველოს რუსთაველის სახელმწიფო თეატრისა და კინოხელოვნების ინსტიტუტის ფილოლოგიური კათედრის გამგეა. აბზიანიძეს ეკუთვნის მონოგრაფია „ადამიანის კონცეფცია თანამედროვე ქართულ ლირიკაში“ (1975) და „ლიტერატურული დიალოგები“ (1983). გამოქვეყნებული აქვს ლიტერატურული პორტრეტების ციკლი „ქართველი ლირიკოსები: ბესიკიდან - ანა კალანდაძემდე“, მრავალი წერილი XX საუკუნის ქართული მწერლობის ტენდენციებზე, საზოგადოებრივ და ზოგადკულტურულ საკითხებზე. მათი მნიშვნელოვანი ნაწილი თარგმნილია რუსულ და სხვა ენებზე. აბზიანიძის წერილები თან ერთვის ბერლინში გერმანულ ენაზე გამოქვეყნებულ თანამედროვე ქართული მოთხრობების კრებულს („შორი თეთრი მწვერვალი“,1984), აგრეთვე ტერენტი გრანელის, ლადო ასათიანის, გიორგი ნიკოლაძის, გურამ ასათიანის ნაწარმოებათა გამოცემებს.
ლიტერატურა
რესურსები ინტერნეტში
დაბადებული 30 ოქტომბერი
დაბადებული 1940
ქართველი კრიტიკოსები
ზაზა
ვეფხვის ხევი

ვეფხვის ხევი
„ვეფხვის ხევი“ — ნაკრძალი ტაჯიკეთში. მდებარეობს ტაჯიკეთის სამხრეთ-დასავლეთ ნაწილში, ავღანეთის საზღვრის სიახლოვეს, მდინარეების ფანჯისა და ვახშის შეერთების ადგილას და 40 კილომეტრის მანძილზეა გადაჭიმული მდინარე ვახშის გასწვრივ. დაარსდა 1938 წლის 4 ნოემბერს.
ჭალისა და ტუგაის ტყეების გარდა, ფანჯის მარჯვენა და ვახშის ორივე სანაპიროზე 320-325 მ სიმაღლეზე ნაკრძალის შემადგენლობაში შევიდა ქვიშიანი უდაბნოს — ქაშქაყუმისა (530 მ-მდე) და ბურითაუს მაღლობის (დაახლოებით 1000 მ) მონაკვეთები და აგრეთვე აქთაუს ქედის სამხრეთი ტოტების დაბალმთიანეთი — ხოჯა-ყაზიანის მთები (550 მ-მდე).
ჯერ კიდევ XX საუკუნის დასაწყისში მდინარე ვახშის ხეობა იყო შუა აზიის ერთ-ერთი ყველაზე მეჩხრად დასახლებული და შეუსწავლელი რაიონი. მდინარის ნაპირი ტუგაის ტყით დაიფარა, ხოლო ყიშლაღები მეტად იშვიათად გვხვდებოდა. ჭალის მიწების, ტუგაის ტყეებისა და მათთან მიბჯენილი უდაბნოების იერ-სახე შეიცვალა 30-იან წლებში, როდესაც დაიწყო ვახშის ხეობის სასოფლო-სამეურნეო ათვისება. ვახშის ხეობის ათვისების პირველსავე წლებში იყო შემოთავაზება მისი თავისებური ტუგაის ტყის ლანდშაფტის დაცვის ქვეშ აყვანისა და სპეციალური ნაკრძალის შექმნის შესახებ.
დამატებითი კვლევების შემდეგ, 1938 წელს ქურციკებისა და ურიალების სულადობის დაცვისათვის „ვეფხვის ხევის“ უროჩიშჩეში 50 000 ჰა ფართობზე შეიქმნა რესპუბლიკური სანადირო ნაკრძალი, რომლის შემადგენლობაში ტუგაის გარდა შევიდა აგრეთვე უდაბნოებისა და დაბალმთიანეთების მონაკვეთები. ნაკრძალის შექმნას ხელი უნდა შეეწყო ფლორის, ბაქტრიული ირემისა და ხოხობის შესწავლასა და დაცვას. თავდაპირველად ნაკრძალის ორგანიზაცია დააკისრეს ტაჯიკეთის სსრ სსრკ-ის მიწათმოქმედების სახალხო კომისარიატს. 1941 წლის იანვარში ნაკრძალი „ვეფხვის ხევი“ გადაეცა სსრკ მეცნიერებათა აკადემიის ტაჯიკეთის ფილიალს.
40-იანი წლების დასაწყისში ნაკრძალის ფართობი შეამცირეს 5-7 ათას ჰა-მდე, ბაქტრიული ირმებისა და ურიალების რაოდენობა მკვეთრად შემცირდა. შემდეგ წლებში „ვეფხვის ხევის“ ფართობი გაიზარდა 52 000 ჰა-მდე, თუმცა 1976 წელს სასოფლო-სამეურნეო საჭიროების გამო ვახშის მარჯვენანაპირეთს მოწყვიტეს ერთ-ერთი საუკეთესო ტყის მასივი „პოლვანტუგაი“ ფართობით 1000 ჰა. დღეისათვის „ვეფხვის ხევის“ ფართობია 49 700 ჰა.
„ვეფხვის ხევისათვის“ დამახასიათებელია რელიეფის რბილი ფორმები და კარგად განვითარებული მდინარეთა ხეობები. ნაკრძალის ზედა ტერასებზე ფართოდ არის გავრცელებული ბორცვები და სერები. ფანჯისა და ვახშის კალაპოტების სიახლოვეს ბორცვიან-სერებიანი ზედაპირი თანდათან გადადის ბრტყელ ალუვიურ ვაკეში, რომელიც ძველ ფართო ხეობას წარმოადგენს. ვახშის ხეობაში სულ 6 ტერასა გამოიყოფა, რომელთაგან 3 ნაკრძალის ტერიტორიაზეა მოქცეული.
„ვეფხვის ხევის“ კლიმატი მკვეთრად კონტინენტური და მშრალია. ზამთარში ჭარბობს ზომიერი განედების ჰაერის მასები, ხოლო ზაფხულში — ტრიპიკული. ჰაერის საშუალოწლიური ტემპერატურა შეადგენს 14-17°C, ყველაზე ცივი თვის — იანვრის ტემპერატურა 2-0°C; ივლისის 28-32°C, უყინვო პერიოდის ხანგრძლივობა 250-310 დღეა.
გვხვდება: ზოლებიანი აფთარი, ტურა, ლელიანის კატა, გარეული ღორი, ქურციკი, მაჩვზღარბა, ნუტრია, მგელი, ჩვეულებრივი მელა, ურიალი. არის ფრინველთა მრავალი სახეობა. 1954 წელს ნაკრძალის ტერიტორიაზე უკანასკნელად იყო რეგისტრირებული თურანის ვეფხვი. ნაკრძალზე ვრცელდება რამსარის კონვენცია.
ლიტერატურა
Заповедники СССР. Заповедники Средней Азии и Казахстана, Москва, «Мысль», Ст. 399, Г. 1990.
ტაჯიკეთის ნაკრძალები
ტორეკემადა

ტორეკემადა — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის სიერა-დე-მონტანჩესის კომარკის შემადგენლობაში. ფართობი — 30,81 კმ². მოსახლეობა — 560 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
ტორეკემადის მუნიციპალიტეტის ოფიციალური საიტი
სქოლიო
კასერესის მუნიციპალიტეტები
ლერი აბაშიძე

ლერი აბაშიძე
ლერი ივანეს ძე აბაშიძე (დ. 25 დეკემბერი, 1935, ხაშური, — გ. 30 ივლისი, 1994, თბილისი) — ქართველი სამხედრო მოღვაწე, გენერალ-ლეიტენანტი (1993).
1954 წლიდან მსახურობდა საბჭოთა კავშირის შეიარაღებულ ძალებში. 1968 წელს დაამთავრა სამხედრო აკადემია. 1973 წ. დაინიშნა ციმბირსა და მონღოლეთში დისლოცირებული მოტომსროლელი დივიზიის მეთაურად. 1979 წელს გენერალ-მაიორი ლერი აბაშიძე დაინიშნა ციმბირის სამხედრო ოლქის კორპუსის მეთაურის მოადგილედ. 1981-1989 წლებში იყო აფხაზეთის ასსრ სამხედრო კომისარი, 1989-1991 წლებში — ამიერკავკასიის სამხედრო ოლქის სარდლის მოადგილედ უმაღლესი სასწავლებლებისა და ჯარსგარეშე მომზადების დარგში. 1991-1992 წლებში მონაწილეობდა საქართველოს სამხედრო სტრუქტურების ჩამოყალიბებაში. 1992 წლიდან იყო ეროვნული უშიშროებისა და თავდაცვის საბჭოს თავმჯდომარესთან და მთავარსარდალთან არსებული სამხედრო კონსულტანტ-ინსპექტორების ჯგუფის ხელმძღვანელი და მთავარი სამხედრო მრჩეველი.
ლიტერატურა
დაბადებული 25 დეკემბერი
დაბადებული 1935
გარდაცვლილი 30 ივლისი
გარდაცვლილი 1994
ქართველი გენერლები
ხაშურში დაბადებულები
ლერი
საბჭოთა გენერალ-მაიორები
Tha Doggfather

Tha Doggfather — ამერიკელი რეპერ სნუპ დოგი დოგის მეორე სტუდიური ალბომი, რომელიც გამოვიდა 1996 წელს.
მიუხედავად იმისა, რომ დისკი გამოსვლიდან პირველივე კვირის განმავლობაში გაიყიდა 478.971 ასლის ოდენობით, მას არ ჰქონია ისეთივე კომერციული წარმატება, როგორც სადებიუტო Doggystyle-ს, შესაძლოა, იმის გამო, რომ პროდიუსერის სახით მასზე Dr. Dre აღარ მუშაობდა.
ალბომის სახელწოდება არის სიტყვის Godfather (ნათლია) შეცვლილი ვარიანტი. ამასთან სახელწოდება გარეკანზე ფილმის ნათლიმამა კინოპოსტერზე გამოყენებული შრიფტით არის გამოტანილი.
სიმღერების სია
სხვა სიმღერები
ეს სიმღერები იწერებოდა ალბომისთვის, მაგრამ მასში არ შევიდა:
"Work It Out" - შაკილ ო'ნილის და Mista Grimm-ის მონაწილეობით
"Dogg Collar" - Lady "V"-ის, KV-ის, Big Pimpin'-ის, 6'9-ის, Twin-ის და Bad Azz-ის მონაწილეობით, გამოვიდა Dr. Dre-ს The Chronic Re-Lit-ის ბონუსის სახით.
"Street Life" - ტუპაკ შაკურის, ველ იანგის და Prince Ital Joe-ს მონაწილეობით
"Just Watching" - ტუპაკის, Tha Dogg Pound-ის და ჩარლი უილსონის მონაწილეობით.
"Out the Moon" - LBC Crew, სნუპ დოგი დოგი, Soopafly და ტუპაკ შაკური - შეტანილია ფილმის „ჩიხში“ საუნდტრეკში.
ჩარტები
წლის საბოლოო ჩარტები
სერტიფიცირებები
სქოლიო
სნუპ დოგის ალბომები
1996 წლის ალბომები
Death Row Records-ის ალბომები
Interscope Records-ის ალბომები
ალბომები Soopafly-ს პროდიუსერობით
ალბომები დეზ დილინჯერის პროდიუსერობით
ალბომები ლ. ტ. ჰატონის პროდიუსერობით
ალბომები DJ Pooh-ის პროდიუსერობით
დაუტოვო (ბაშკირეთი)

დაუტოვო (ბაშკირეთი)
დაუტოვო — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 352 ადამიანი. რაიონულ ცენტრ ასკაროვოდან დაშორებულია 3 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 50 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
რესურსები ინტერნეტში
Совет муниципальных образований Республики Башкортостан.
Абдулгазино на портале «Генеалогия и Архивы»
სქოლიო
აბზელილოვოს რაიონის სოფლები
Kakhaber II Gurieli

Kakhaber II Gurieli (died 1483), of the House of Gurieli, was eristavi ("duke") of Guria from c. 1469 until his death in 1483.
Kakhaber Gurieli was a son and successor of Mamia Gurieli and, like his predecessor, was involved in the final stages of a civil war that brought about the dissolution of the Kingdom of Georgia. This conflict, climaxing in the 1460s, pitted King George VIII of Georgia against the local rulers such as Bagrat II of Imereti and Qvarqvare II Jaqeli, Prince of Samtskhe. Kakhaber rendered his support to both of these. In reward, Qvarqvare ceded his rights in the provinces of Adjara and Chaneti to Gurieli, who conquered these lands by force of arms, decimating or expelling those nobles who remained loyal to the king of Georgia.
Kakhaber's relations with Bagrat of Imereti, the newly crowned king in western Georgia, became soured over Gurieli's efforts to foster his autonomy and his support to the rebellion of his cousin Vameq II Dadiani, Prince of Mingrelia. After Bagrat's death in 1478, Kakhaber and Vameq refused to acknowledge the late king's successor Alexander II and aided the rival monarch, Constantine II of Kartli, in taking hold of Imereti in 1479. Kakhaber died in 1483. He was succeeded by Giorgi I Gurieli, his only known son by the marriage with Ana, who is known from an icon inscription from the Shemokmedi Monastery.
Sources
References
1483 deaths
House of Gurieli
15th-century people from Georgia (country)